CELEX: 32021R1911
Language: et
Date: 2021-10-27 00:00:00
Title: Komisjoni rakendusmäärus (EL) 2021/1911, 27. oktoober 2021, millega muudetakse rakendusmääruse (EL) 2021/620 II lisa Hispaania Galicia autonoomse piirkonna ja Astuuria autonoomse piirkonna taudivaba staatuse osas seoses Mycobacterium tuberculosis’e kompleksi põhjustatud nakkusega, VIII lisa Hispaania Baleaari saarte autonoomse piirkonna, Huelva ja Sevilla provintsi ning Badajozi provintsi Azuaga, Badajozi, Mérida, Jerez de los Caballerose ja Zafra piirkonna ning Portugali Alentejo piirkonna ja Lisboa e Vale do Tejo piirkonnas asuva Santarémi ringkonna taudivaba staatuse osas seoses lammaste katarraalse palaviku viirusega, IX lisa Soome Ahvenamaa taudivaba staatuse osas seoses varroosiga ning XIII lisa Taani ja Soome taudivaba staatuse osas seoses nakkusliku vereloomeelundite nekroosiga (EMPs kohaldatav tekst)

4.11.2021   
               
               
                  ET
               
               
                  Euroopa Liidu Teataja
               
               
                  L 389/2
               
            
         KOMISJONI RAKENDUSMÄÄRUS (EL) 2021/1911,
         27. oktoober 2021,
         millega muudetakse rakendusmääruse (EL) 2021/620 II lisa Hispaania Galicia autonoomse piirkonna ja Astuuria autonoomse piirkonna taudivaba staatuse osas seoses Mycobacterium tuberculosis’e kompleksi põhjustatud nakkusega, VIII lisa Hispaania Baleaari saarte autonoomse piirkonna, Huelva ja Sevilla provintsi ning Badajozi provintsi Azuaga, Badajozi, Mérida, Jerez de los Caballerose ja Zafra piirkonna ning Portugali Alentejo piirkonna ja Lisboa e Vale do Tejo piirkonnas asuva Santarémi ringkonna taudivaba staatuse osas seoses lammaste katarraalse palaviku viirusega, IX lisa Soome Ahvenamaa taudivaba staatuse osas seoses varroosiga ning XIII lisa Taani ja Soome taudivaba staatuse osas seoses nakkusliku vereloomeelundite nekroosiga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 36 lõiget 4 ja artikli 42 lõiget 4,
         ning arvestades järgmist:
         
                     (1)
                  
                  
                     Määruses (EL) 2016/429 on sätestatud eeskirjad iga määruse artikli 5 lõike 1 kohaselt loetellu kantud taudi kohta, see, kuidas neid eeskirju tuleb kohaldada loetellu kantud taudide eri kategooriate suhtes, ning määrusega on samuti ette nähtud, et komisjon kiidab heaks või tühistab liikmesriikide või nende tsoonide taudivaba staatuse seoses teatavate loetellu kantud taudidega, millele on osutatud kõnealuse määruse artikli 9 lõike 1 punktides b ja c.
                  
               
                     (2)
                  
                  
                     Komisjoni delegeeritud määrusega (EL) 2020/689 (2) täiendatakse määrust (EL) 2016/429 ning nähakse ette taudivaba staatuse andmise, säilitamise, peatamise ja tühistamise tingimused.
                  
               
                     (3)
                  
                  
                     Komisjoni rakendusmääruse (EL) 2021/620 (3) lisades on loetletud taudivaba staatusega liikmesriigid või nende tsoonid. Muu hulgas on selle II lisa I osas loetletud Mycobacterium tuberculosis’e kompleksi (M. bovis, M. caprae ja M. tuberculosis) põhjustatud nakkuse vabad tsoonid, VIII lisa I osas lammaste katarraalse palaviku viiruse (serotüüpide 1–24) põhjustatud nakkuse vabad tsoonid, IX lisas varroosivabad tsoonid ning XIII lisa I osas tsoonid ja bioturvarühmikud, millel on taudivaba staatus seoses nakkusliku vereloomeelundite nekroosiga.
                  
               
                     (4)
                  
                  
                     Teatavate taudide epidemioloogilise olukorra muutumise tõttu on vaja muuta rakendusmääruse (EL) 2021/620 II, VIII, IX ja XIII lisa, et kanda loetellu uued taudivabad liikmesriigid või tsoonid ning jätta loetelust välja alad, kus taudipuhangud on kinnitust leidnud ja taudivaba staatuse säilitamise tingimused ei ole seega enam täidetud.
                  
               
                     (5)
                  
                  
                     Hispaania esitas komisjonile teabe, millega tõendati, et delegeeritud määruses (EL) 2020/689 sätestatud tingimused taudivaba staatuse tunnustamiseks Mycobacterium tuberculosis’e kompleksi põhjustatud nakkuse suhtes on Galicia autonoomse piirkonna La Coruña, Orense ja Lugo provintsis täidetud. Kõnealuse autonoomse piirkonna neljas provints Pontevedra oli juba kantud rakendusmääruse (EL) 2021/620 II lisa I osasse kui Mycobacterium tuberculosis’e kompleksi põhjustatud nakkuse vaba tsoon. Seetõttu tuleks kogu Galicia autonoomne piirkond loetleda Mycobacterium tuberculosis’e kompleksi põhjustatud nakkuse vaba tsoonina.
                  
               
                     (6)
                  
                  
                     Hispaania esitas komisjonile teabe, millega tõendati, et delegeeritud määruses (EL) 2020/689 sätestatud tingimused taudivaba staatuse tunnustamiseks Mycobacterium tuberculosis’e kompleksi põhjustatud nakkuse suhtes on Astuuria autonoomses piirkonnas täidetud. Seetõttu tuleb kõnealune autonoomne piirkond loetleda Mycobacterium tuberculosis’e kompleksi põhjustatud nakkuse vaba tsoonina.
                  
               
                     (7)
                  
                  
                     Hispaania teatas komisjonile lammaste katarraalse palaviku viiruse (serotüübi 4) nakkuse puhangust Baleaari saarte autonoomses piirkonnas ja seejärel uutest puhangutest, mis mõjutavad Huelva provintsi Sierra Orientali ja Sierra Occidentali piirkonda, Sevilla provintsi Sierra Norte piirkonda ning Badajozi provintsi Azuaga, Badajozi, Mérida, Jerez de los Caballerose ja Zafra piirkonda. Kuna Baleaari saarte autonoomne piirkond, Huelva provintsi Sierra Orientali ja Sierra Occidentali piirkond, Sevilla provintsi Cazalla de la Sierra (Sierra Norte) piirkond ning vaikimisi Extremadura autonoomse piirkonna osadena Azuaga, Badajozi, Mérida, Jerez de los Caballerose ja Zafra piirkond on kõik loetletud rakendusmääruse (EL) 2021/620 VIII lisa I osas taudivabade tsoonidena, tuleks need sellest loetelust välja jätta.
                  
               
                     (8)
                  
                  
                     Portugal teatas komisjonile lammaste katarraalse palaviku viiruse (serotüübi 4) nakkuse puhangutest Alentejo piirkonnas ja seejärel veel ühest puhangust Lisboa e Vale do Tejo piirkonna Santarémi ringkonnas. Kuna Alentejo tervikuna ja Santarémi ringkond on Portugali osadena vaikimisi loetletud rakendusmääruse (EL) 2021/620 VIII lisa I osas taudivabade aladena, tuleks Alentejo piirkond ja Santarémi ringkond sellest loetelust välja jätta.
                  
               
                     (9)
                  
                  
                     Soome teatas komisjonile varroosipuhangust Ahvenamaa Brändö omavalitsusüksuses. Ahvenamaa on loetletud rakendusmääruse (EL) 2021/620 IX lisas taudivaba tsoonina. Samuti teatas Soome komisjonile, et epidemioloogilise uuringu kohaselt kõnealune haiguspuhang teisi omavalitsusüksusi ei mõjuta. Brändö omavalitsusüksus tuleks taudivabade tsoonide loetelust välja jätta.
                  
               
                     (10)
                  
                  
                     Taani teatas komisjonile veeloomataudi, nakkusliku vereloomeelundite nekroosi hiljutistest puhangutest Varde Å ja Kolding Å valgalas ning Hove Kalkgravi püügitiigis. Need alad kuuluvad praegu Taani territooriumi hulka, mis on loetletud rakendusmääruse (EL) 2021/620 XIII lisa I osas taudivabana. Seepärast tuleks XIII lisa I osa muuta, et jätta kõnealused nakkusalad Taani taudivabast territooriumist välja.
                  
               
                     (11)
                  
                  
                     Soome on edukalt lõpetanud nakkusliku vereloomeelundite nekroosi likvideerimise programmi Ii Kuivaniemi bioturvarühmikus ning Virmasvesi, Nilakka, Saarijarvi ja Pielineni tsoonis ning seejärel esitanud kõnealuse bioturvarühmiku ja kõnealuste tsoonide kohta taudivabaduse kinnituse kooskõlas delegeeritud määruse (EL) 2020/689 artikliga 83. Seetõttu on asjakohane, et neid ei jäetaks enam selle liikmesriigi nakkusliku vereloomeelundite nekroosi vabast territooriumist välja. Seepärast tuleks rakendusmääruse (EL) 2021/620 XIII lisa I osa vastavalt muuta.
                  
               
                     (12)
                  
                  
                     Rakendusmääruse (EL) 2021/620 II, VIII, IX ja XIII lisa tuleks vastavalt muuta.
                  
               
                     (13)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2021/620 II, VIII, IX ja XIII lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 17. detsembri 2019. aasta delegeeritud määrus (EL) 2020/689, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud ja esilekerkivate taudide seire, likvideerimisprogrammide ja taudivaba staatuse eeskirjadega (ELT L 174, 3.6.2020, lk 211).
         
            (3)  Komisjoni 15. aprilli 2021. aasta rakendusmäärus (EL) 2021/620, milles sätestatakse eeskirjad Euroopa Parlamendi ja nõukogu määruse (EL) 2016/429 kohaldamiseks seoses teatavate liikmesriikide ning nende tsoonide ja bioturvarühmikute taudivaba staatuse ja vaktsineerimisvaba staatuse heakskiitmisega teatavate loetellu kantud taudide suhtes ning nende taudide likvideerimise programmide heakskiitmisega (ELT L 131, 16.4.2021, lk 78).
      
      
         
            LISA
            Rakendusmääruse (EL) 2021/620 II, VIII, IX ja XIII lisa muudetakse järgmiselt:
            
                        1.
                     
                     
                        II lisa I osas asendatakse Hispaaniat käsitlev kanne järgmisega:
                        
                                    Liikmesriik
                                 
                                 
                                    Territoorium
                                 
                              
                                    „Hispaania
                                 
                                 
                                    Comunidad Autónoma de Canarias
                                    Comunidad Autónoma de Galicia
                                    Comunidad Autónoma del Principado de Asturias“
                                 
                              ;
                     
                  
                        2.
                     
                     
                        VIII lisa I osas muudetakse Hispaaniat käsitlevat kannet järgmiselt:
                        
                                    a.
                                 
                                 
                                    välja jäetakse järgmised alad:
                                    „Comunidad Autónoma de Islas Baleares“, Comunidad Autónoma de Andalucía: „Huelva provintsi järgmised piirkonnad: Aracena (Sierra Oriental) ja Cortegana (Sierra Occidental)“ „Sevilla provintsi järgmine piirkond: Cazalla de la Sierra (Sierra Norte)“;
                                 
                              
                                    b.
                                 
                                 
                                    Comunidad Autónoma de Extremadura kanne asendatakse järgmisega:
                                    „Comunidad Autónoma de Extremadura, välja arvatud järgmised piirkonnad: Azuaga, Badajoz, Mérida, Jerez de los Caballeros ja Zafra Badajozi provintsis“;
                                 
                              
                  
                        3.
                     
                     
                        VIII lisa I osas asendatakse Portugali käsitlev kanne järgmisega:
                        
                                    Liikmesriik
                                 
                                 
                                    Territoorium
                                 
                              
                                    „Portugal
                                 
                                 
                                    Kogu territoorium, välja arvatud Algarve ja Alentejo piirkond ning Santarémi ringkond Lisboa e Vale do Tejo piirkonnas“
                                 
                              ;
                     
                  
                        4.
                     
                     
                        IX lisas asendatakse Soomet käsitlev kanne järgmisega:
                        
                                    Liikmesriik
                                 
                                 
                                    Territoorium
                                 
                              
                                    „Soome
                                 
                                 
                                    Ahvenamaa, välja arvatud Brändö omavalitsus“
                                 
                              ;
                     
                  
                        5.
                     
                     
                        XIII lisa I osas asendatakse Taanit käsitlev kanne järgmisega:
                        
                                    Liikmesriik
                                 
                                 
                                    Territoorium
                                 
                              
                                    „Taani
                                 
                                 
                                    Kogu territoorium, välja arvatud Hove Kalkgravi ümbrus kuni 1 km järvede keskkohast ning Rohden Å, Sneum Å, Vidå, Lindenborg Å, Århus Å, Varde Å ja Kolding Å valgalad“
                                 
                              ;
                     
                  
                        6.
                     
                     
                        XIII lisa I osas asendatakse Soomet käsitlev kanne järgmisega:
                        
                                    Liikmesriik
                                 
                                 
                                    Territoorium
                                 
                              
                                    „Soome
                                 
                                 
                                    Kogu territoorium, välja arvatud rannikuäärne bioturvarühmik, mis koosneb Föglö, Lumparlandi, Lemlandi ja Vårdö omavalitsusosadest, mis asuvad 11,466 km raadiuses keskpunktist, mille koordinaadid WGS84-süsteemis on: laiuskraad 60,013565060°, pikkuskraad 20,317617393°“
                                 
                              .